CELEX: 32022D0616(01)
Language: mt
Date: 2022-06-13 00:00:00
Title: Deċiżjoni tal-Kunsill tat-13 ta’ Ġunju 2022 li taħtar erba’ membri tal-Bord Amministrattiv tal-Aġenzija Ewropea għall-Mediċini 2022/C 233/04

16.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 233/26
               
            
         DEĊIŻJONI TAL-KUNSILL
         tat-13 ta’ Ġunju 2022
         li taħtar erba’ membri tal-Bord Amministrattiv tal-Aġenzija Ewropea għall-Mediċini
         (2022/C 233/04)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri tal-Unjoni għall-awtorizzazzjoni u s-sorveljanza ta’ prodotti mediċinali għall-użu mill-bniedem u li jistabbilixxi l-Aġenzija Ewropea għall-Mediċini (1), u b’mod partikolari l-Artikolu 65(1) tiegħu,
         Wara li kkunsidra l-lista ta’ kandidati ppreżentata lill-Kunsill mill-Kummissjoni Ewropea fis-27 ta’ Jannar 2022,
         Wara li kkunsidra l-fehmiet espressi mill-Parlament Ewropew b’ittra datata l-24 ta’ Mejju 2022,
         Billi:
         
                     (1)
                  
                  
                     Skont l-Artikolu 65(4) tar-Regolament (KE) 726/2004, il-mandat tal-kariga tal-membri tal-Bord Amministrattiv tal-Aġenzija Ewropea għall-Mediċini (“Bord Amministrattiv”) attwalment fil-kariga ser jiskadi fl-14 ta’ Ġunju 2022. Il-membri tal-Bord Amministrattiv li l-mandat tal-kariga tagħhom għandu jibda fil-15 ta’ Ġunju 2022 għandhom jinħatru f’konformità mal-proċedura għan-nomina u l-ħatra stabbilita fir-Regolament (KE) 726/2004.
                  
               
                     (2)
                  
                  
                     L-Artikolu 65(1) tar-Regolament (KE) Nru 726/2004 jirrikjedi li l-Bord Amministrattiv jinkludi wkoll żewġ rappreżentanti ta’ organizzazzjonijiet tal-pazjenti, rappreżentant ta’ organizzazzjonijiet tat-tobba u rappreżentant ta’ organizzazzjonijiet tal-veterinarji.
                  
               
                     (3)
                  
                  
                     Dawk il-membri għandhom jinħatru mill-Kunsill f’konsultazzjoni mal-Parlament Ewropew abbażi ta’ lista mfassla mill-Kummissjoni li għandha tinkludi aktar ismijiet minn kemm hemm karigi li jridu jimtlew. Il-mandat tal-kariga tagħhom għandu jkun ta’ tliet snin u jista’ jiġġedded.
                  
               
                     (4)
                  
                  
                     Il-Kummissjoni ħejjiet u ppreżentat lista ta’ kandidati lill-Kunsill fis-27 ta’ Jannar 2022. Il-kandidati inklużi fil-lista ppreżentata mill-Kummissjoni jkunu ntgħażlu wara sejħa għal espressjoni ta’ interess u abbażi tal-kwalifiki speċjalizzati tagħhom, il-firxa wiesgħa ta’ għarfien espert rilevanti tagħhom kif ukoll l-għarfien espert rilevanti tagħhom fit-tmexxija u l-esperjenza fil-qasam tal-prodotti mediċinali għall-użu mill-bniedem jew veterinarju.
                  
               
                     (5)
                  
                  
                     Il-lista ppreżentata mill-Kummissjoni ġiet eżaminata bil-ħsieb li jinħatru l-erba’ membri tal-Bord Amministrattiv li jirrappreżentaw is-soċjetà ċivili abbażi tad-dokumentazzjoni pprovduta mill-Kummissjoni u fid-dawl tal-fehmiet espressi mill-Parlament Ewropew. Il-ħatra ta’ dawk il-membri, permezz ta’ din id-Deċiżjoni, tkompli tiżgura li fi ħdan il-Bord Amministrattiv ikunu disponibbli l-ogħla livelli ta’ kwalifiki speċjalizzati, firxa wiesgħa ta’ għarfien espert rilevanti u l-aktar firxa ġeografika wiesgħa possibbli fl-Unjoni, kif ukoll għarfien espert rilevanti fit-tmexxija u l-esperjenza fil-qasam tal-prodotti mediċinali għall-użu mill-bniedem jew veterinarju,
                  
               ADOTTA DIN ID-DEĊIŻJONI:
         
            Artikolu 1
            Il-persuni li ġejjin huma b’dan maħturin membri tal-Bord Amministrattiv tal-Aġenzija Ewropea għall-Mediċini għal perjodu ta’ tliet snin mill-15 ta’ Ġunju 2022:
            
                        ORGANIZZAZZJONIJIET TAL-PAZJENTI
                     
                     
                        ORGANIZZAZZJONIJIET TAT-TOBBA
                     
                     
                        ORGANIZZAZZJONIJIET TAL-VETERINARJI
                     
                  
                        Is-Sur Marco GRECO
                        Is-Sa Virginie HIVERT
                     
                     
                        Is-Sur Denis LACOMBE
                     
                     
                        Is-Sa Despoina IATRIDOU
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, it-13 ta’ Ġunju 2022.
            
               
                  Għall-Kunsill
               
               
                  Il-President
               
               M. FESNEAU
            
         
         
            (1)  ĠU L 136, 30.4.2004, p. 1.